**ԸՆԴՀԱՆՈՒՐ ՆԿԱՐԱԳԻՐ**

**Պետական հավաստագրերի հիման վրա հաշմանդամի սայլակների տրամադրման ծառայությունների**

ՀՀ 2017 թվականի պետական բյուջեով նախատեսված միջոցների շրջանակներում հաշմանդամի սայլակները տրամադրվում են «Հաշմանդամ երեխա» կարգավիճակ և 1-ին խմբի հաշմանդամություն ունեցող անձանց (այսուհետ՝ շահառու) ՀՀ կառավարության 2015 թվականի սեպտեմբերի 10-ի N 1035-Ն որոշմամբ հաստատված կարգի համաձայն՝ պետական հավաստագրերի հիման վրա:

Հաշմանդամի սայլակների պատրաստման նյութերը և տեխնոլոգիաները պետք է համապատասխանեն միջազգային կամ միջպետական կամ եվրոպական ստանդարտներին և ունենան այդ ստանդարտների համպատասխանության հավաստագիր կամ հայտարարագիր:

|  |  |
| --- | --- |
| **Հաշմանդամի սայլակ** | |
| **1. ԸՆԴՀԱՆՈՒՐ ՊԱՀԱՆՋՆԵՐ** | |
| **Սայլակի տեսակը** | Շահառուի կարիքներին համապատասխան |
| **Սայլակին ներկայացվող այլ պահանջներ** | * Պետք է բավարարի շահառուի պահանջներին՝ * բժշկական ցուցումներով * անթրոպոմետրիկ տվյալներով * տարիքային առանձնահատկությամբ * դիմացկունությամբ և ամրությամբ * ֆունկցիոնալությամբ * հարմարությամբ * Պետք է լինի չօգտագործված, ամբողջովին նոր |
| **Երաշխիքային ժամկետ** | * առնվազն մեկ տարի երաշխիքային և երեք տարի երաշխիքային սպասարկման ժամկետ, որի ընթացքում պահանջվող վերանորոգումները, որակի հետ կապված խնդիրների վերացումը (ընդհուպ նորով փոխարինումը) իրականացվում են ծառայություն մատուցող կազմակերպության միջոցների հաշվին, եթե թերությունը չի առաջացել շահառուի մեղավորությամբ * Երաշխիքային սպասարկման ժամկետում վերանորգումներ **կատարելու** հետ կապված վիճահարույց դեպքերի վերաբերյալ եզրակացություն է ներկայացնում Բուժատեխնիկական հանձնաժողովը, որը պարտադիր է հաշմանդամի սայլակը տրամադրած կազմակերպության համար: |
| **Անվտանգությունը** | * Շահառուի օրգանիզմի համար անվտանգ * Օգտագործվող նյութերը պետք է բավարարեն շահառուի հիգիենիկ և ֆիզիկական պահանջներին` հաշվի առնելով նրա հիմնական և ուղեկցող հիվանդությունների բնույթը: |
| **2. ՏՐԱՄԱԴՐՄԱՆ ԱՅԼ ՊԱՅՄԱՆՆԵՐ** | |
| 1. Օգտագործման ժամկետը` 3 տարի:  2. Շահառուին սովորեցվում է հաշմանդամի սայլակից և/կամ դրա հարակից պարագաներից օգտվելու ձևը:  3. Շահառուին է հանձնվում վերջնական փորձարկումից և նրա գրավոր համաձայնությունից հետո: | |

**Ծառայություն մատուցող կազմակերպությունը պարտավոր է՝**

ծառայություն ստացած յուրաքանչյուր անձի համար լրացնել անձնական քարտ (էլեկտրոնային կամ թղթային եղանակով)` համաձայն ՀՀ կառավարության 2015 թվականի սեպտեմբերի 10-ի N 1035-Ն որոշմաՆ N 1 հավելվածի 39-42-րդ կետերի,

2. ՀՀ աշխատանքի և սոցիալական հարցերի նախարարության (այսուհետ՝ նախարարություն) պահանջի դեպքում տրամադրել ծառայություններ ստացած անձանց անձնական գործերը,

3. կազմակերպել շահառուներին լսողական սարքերի տրամադրման և տեղադրման գործընթացը,

4. Երևանում գործելու դեպքում` ունենալ սպասարկման կետ կամ ներկայացուցչություն Երևան քաղաքին ոչ սահմանակից առնվազն մեկ մարզում,

5. իրենց դիմած հաշմանդամություն կամ այլ սոցիալական կարգավիճակ ունեցող անձանց տրամադրել տեղեկատվություն պրոթեզաօրթոպեդիկ և վերականգնողական պարագաների պատրաստման և դրանց վերանորոգման ծառայությունների շրջանակներում այլ կազմակերպությունների կողմից մատուցվող ծառայությունների (պարագաների տրամադրման) վերաբերյալ՝  **պատվիրատուից ստացած ձևաչափով,**

6. ունենալ պայմանագրով նախատեսված պարտավորությունների կատարման համար պահանջվող`

1) մեկ տարվա մասնագիտական փորձառություն, ընդ որում մասնագիտական փորձառություն է համարվում բժշկական սարքերի, սարքավորումների կամ պրոթեզաօրթոպեդիկ կամ վերականգնողական պարագաների կամ վերականգնման տեխնիկական միջոցների ձեռքբերման և տրամադրման կամ դեղատնային գործունեությամբ զբաղվելու փորձառությունը,

2) տեխնիկական միջոցներ՝ համակարգչային տեխնիկա, և այլ օժանդակ միջոցներ` պայմանագրով ստանձնած պարտավորությունների կատարման համար,

3) ֆինանսական միջոցներ՝ պայմանագրով ստանձնած պարտավորություններն առանց կանխավճարի կատարելու համար,

4) աշխատանքային ռեսուրսներ՝ լսողական սարք տրամադրող համապատասխան աշխատակից, շահառուներին սպասարկելու և ծառայություն ստացած անձանց վերաբերյալ տվյալները «Պրոթեզաօրթոպեդիկ և վերականգնողական պարագաների տրամադրման» տեղեկատվական համակարգ մուտքագրելու համար համապատասխան աշխատակից,

5) համապատասխան շենքային պայմաններ` քաղաքացիներին պատշաճ ընդունելու և սպասարկելու համար,

7.շահառուին տրամադրել պատվիրատուի հետ նախապես համաձայնեցված գրավոր **տեղեկատվություն-հուշաթերթիկ՝** մատուցված ծառայության, լսողական սարքերի երաշխիքային սպասարկման, օգտագործման, պահպանման և անվտանգության կանոնների, հերթական տրամադրման ժամկետի վերաբերյալ,

8. նախարարություն ներկայացնել տեղեկատվություն իրենց կողմից տրամադրվող լսողական սարքերի, դրանց տեխնիկական բնութագրերի վերաբերյալ (ներառյալ` դրանց անվանումները, ապրանքանիշը, մոդելը, տեխնիկական նկարագրությունները, լուսանկարները, գները, միջազգային կամ միջպետական կամ եվրոպական ստանդարտների համպատասխանության հավաստագրի կամ հայտարարագրի պատճենը և այլ տեղեկատվություն), որոնք պետք է տեղադրվեն նախարարության պաշտոնական կայքէջում,

9. հաշվետու ամսում մատուցված ծառայությունների մասին հաշվետվությունների և դրանց կից ծախսերը հավաստող և օրենսդրությամբ սահմանված այլ փաստաթղթերի հետ Պատվիրատուին ներկայացնել նաև Շահառուի պետական հավաստագիր,

10. ծառայություն մատուցելուց հետո` նույն օրը, ծառայություն ստացած անձանց տվյալները (ներառյալ հեռախոսահամարը)  մուտքագրել  «Պրոթեզաօրթոպեդիկ և վերականգնողական պարագաների տրամադրման» տեղեկատվական համակարգ` ղեկավարվելով այդ համակարգի  ՀՀ ԱՍՀ նախարարի կողմից հաստատված տեխնիկական առաջադրանքի պահանջներով և վարել  շտեմարանը: